
DISPUTATIO  MEDICA 


INAUGURALIS 


DE 

HEPATITIDE  CHRONICA, 


Quoniam  Hepatitis  in  species  duas,  acutam  et 
chronicam,  ab  medicis  plerumque  divisa  fuit,  et 
quoniam,  sub  hoc  coelo,  haec  quam  illa,  longe  fre- 
quentior,  longeque  indagatu  difficilior  est,  chro¬ 
nicam  perscrutari,  et  per  omnes  latebras  suas 
diligenter  investigare,  operae  pretium  erit ;  ideo- 
que  ad  hoc  inceptum,  memet  jam  accingam. 

Sciromatis  illius,  quod  in  hepate  obtinet,  in 
causa  est  hepatitis  chronica,  quodque,  uti  hostis 

perfidiosus,  passibus  tam  lentis,  impetum  suum 
facit,  et  doloris  tantillum  impertit,  ut  antequam 
se  non  bene  valere  certior  factus  fuerit,  de  aegro 
saepe  jam  actum  est :  morbique  praesentis  indi¬ 
cia,  multo  citius  medico  quam  ipsi  aegro  pate¬ 
bunt  ;  vultu  pallido  et  livido,  habitu  corporis 
tumidiore,  languore  inusitato,  hebetudine,  et  ex¬ 
ercitationis  impotentia,  mutationes  infaustas  quae 
accesserunt  manifesto  indicantibus. 

Inflammationi  longae,  aeque  ac  acutae,  jecur 
obnoxium  fuisse,  indeque  induratum,  scriptores 
Graecos  antiquissimos  haud  latuisse  apparet  ; 
quoniam  a  Celso  #  certiores  facti  sumus,  jecino- 
ris  morbum,  qui  a  Graecis  'vttoltikov  appellabatur, 
non  solum  acutum,  sed  etiam  chronicum  fuisse. 

Anatomices  et  physiologiae,  inscientiae  ejus, 
ratione  habita,  ab  Hippocrate  f  hic  morbus 
accuratissime  deiineatus  fuit.  Hujus  symptomata 
praecipua,  causasque  eas  quae  nunc  dierum,  mor¬ 
bum  frequentissime  inducere  intelliguntur,  ea 
qua  decet  concinnitate,  quaeque  ut  ab  omnibus 


*  Lib.  iv.  cap.  8.  f  De  Int.  Affect.  cap.  xxix. 

-etiam  hodiernis,  sedulo  imitaretur  digna  est, 
demonstravit. 

Celsus  morbum  animadvertit ;  et  ab  Are¬ 
tho  *,  temporis,  quo  floruit,  ratione  habita,  fu¬ 
sius  atque  accuratissime  tractatus  fuit. 

Horum  veterum,  scriptis  perscrutatis,  appare¬ 
bit  medico,  jecinoris  inflammationem  chronicam, 
tunc  temporis,  quam  multo  recentiore,  melius 
intellectum  fuisse.  Populi  Romani,  fortunis  jam 
inclinatis,  propter  Barbarorum  eruptiones,  simul 
cum  aliis  artibus,  medicina  in  desuetudinem  rue¬ 
bat  ;  neque  ab  illo  seculo  donec  nuperrime,  hujus 
morbi  historiam  accuratam,  quovis  auctore,  pro¬ 
latam  habemus. 

Hepatis  inflammationem,  penitus  Hoffman- 
num  f  latuisse  manifestum  est ;  utpote  qui,  fe¬ 
brem  hepaticam,  alias  hepatitidem,  nihil  aliud 
quam  febris  rheumaticas  speciem,  extare,  affirmat. 
In  eadem  pagina  notat,  jecinoris  substantiam  in- 


*  Lib.  i.  Morb.  Dititur.  cap.  xiii. 
f  Duncan’s  Hoffman,  cap.  vii. 

ternam,  quae  propter  nervorum  defectum,  parum 
sensilitatis  possidet,  in  statu  inflammato  raro  in¬ 
veniri. 

Boerhaavius,  et  ejus  interpres  Van  Swie- 
ten  #,  hepatitidem  notaverunt  ;  sed  ab  scripto¬ 
rum  antiquiorum  libris,  potius  quam  sua  ipso¬ 
rum  experientia,  et  observatione,  annotationes 
eorum  forsan  mutuantur  ;  utpote  quae  ab  Hip¬ 
pocrate,  Aretho,  et  Galeno,  excerptis  ple¬ 
nae  sunt. 

Boerhaavii  de  hepatitide  aphorismus  pri¬ 
mus,  morbum  in  universum  haud  bene  intellec¬ 
tum  fuisse,  demonstrat.  cc  Hepar  etiam,”  in¬ 
quit  ille,  “  haud  secus  ac  alia  diversa  viscera, 
“  et  partes  hucusque  observatae,  inflammationi 
“  obnoxium  est ;  malum  utcunque,  raro  adesse 
cc  suspicatur,” 

Quadraginta  abhinc  annis,  in  lucem  prodiit 
libellus,  cui  pro  titulo  est,  “  Dissertatio  de  mor- 


*  Comment.  Aphor.  914. 

“  bi  hepatici,  adhuc  parum  cogniti,  etsi  frequen- 
cc  tissimi,  et  sub  coelo  calido  admodum  lethalis, 
u  natura,  causa  et  curatione.”  Ex  quo  patet, 
inflammationis  longas  jecinoris  symptomatum, 
ab  medicis  in  universum,  etiam  recenti  illo  tem¬ 
pore,  quantillum  compertum  fuit.  Inter  Angliam 
et  Indiam  Orientalem,  commeante,  hujus  libelli 
auctor,  artem  chirurgicam,  in  nave  exercuit  ; 
cujus  inter  ab  Sanctas  Helenae  insula  ad  Magnam 
Britanniam,  navigationem,  cito  post  vela  inflata, 
ex  sociis  navalibus  aliquis,  catarrho  correptus 
fuit,  cui,  inflammationis  lenis  indicia,  et  hepatis 
ampliatio  insignis,  superveniebant.  Elaee  indicia 
utcunque,  in  navitas  miserrimi  perniciem,  auctoris 
mentem,  cruce  usque  agitaverunt.  Ad  tussim,  re¬ 
media  propinavit,  sed  abdominis  intumescendas, 
pro  ascite,  falso  creditas,  mederi  tentanti,  omnia 
inauspicato  cesserunt. 

Haud  ita  multo  post,  plurimis  aliis  simi¬ 
liter  affectis,  in  mentem  venit,  ascitem  ne¬ 
quaquam  fuisse,  utpote  in  aegro,  undulatio  nul¬ 
la  percipi  potuerit  :  quoniam  autem  inedia 
pressi,  diasta  tenui  uti  cogerentur,  scorbuti  spe¬ 
ciei,  malum  retulit,  remediaque  antiscorbutica 

e  vestigio  ingessit.  i£gro,  qui  primus  morbum 
conquestus  est,  vita  jam  defuncto,  itemque  aliis, 
uno  et  altero,  similiter  ad  plures  migrantibus ; 
auctori  fidem  fecit,  a  se  iterum  de  morbi  natura 
erratum  fuisse.  Tandem,  ut  huic  errori  malo,  fi¬ 
nem  imponeret,  interr emptorum,  unius,  cadaver 
incidit ;  et,  mirabile  dictu  !  conspectui  suo  stupe¬ 
facto,  triplo  aut  quadruplo,  majus  quam  pro  so¬ 
lito,  sese  obtulit  hepar,  induratum  et  per  magnam 
abdominis  partem  extendens.  Reliqua  viscera 
intacta  erant,  neque  morbidam  speciem,  quaevis 
alia  pars  sese  induerat.  Symptomatum  rationem 
ideo,  tunc  reddere,  penes  auctorem  erat,  quipraxi 
nova  et  meliore,  pro  prepostera  antegressa,  in¬ 
stituta  ;  fructum  feliciorem,  in  aegris  sanandis  ex¬ 
inde  tulit. 

Si  eadem  symptomata,  quibus,  hos  aegros  cor¬ 
reptos  fuisse,  scribit,  medici  hodierni,  conspectui 
acuto,  sese  obtulissent,  ad  veram  causam,  ab  illo, 
ea  relatum  iri,  nullus  dubito,  utpote  morbi  natu¬ 
ram  tam  manifesto  indicantia.  Ideo  apparet, 
hepatitidem  chronicam,  vel  nunc  dierum,  fre¬ 
quentius  quam  olim  occurrere,  vel  morbum 
melius  jam  medicis  innotuisse. 

Ex  illo,  verisimillimum  est,  hoc  pendeat ; 
propter,  seculi  proxime  preteriti,  luxuriam  ma¬ 
jorem;  pene  dixerim,  irrefrenatam,  frequentiores 
ejus  impetus  facti  fuerunt ;  nam  frequentissime 
ejus  cause,  sub  hoc  coelo,  sunt,  pro  certo,  in¬ 
temperantia  et  liquorum  spirituosorum  usus  ni¬ 
mius  ;  quoniam  quibus  domi,  res  splendidiores 
sunt,  inter  ejus  victimas  saepius  reperiuntur,  ut- 
pote  qui,  sibimet  indulgendi  facultatem  habent ; 
qua  facultate  abusa,  venenum  sibi  acerrimum 
comparant. 

Quamvis  jam  bene  intelligitur  hic  morbus, 
adhuc  vero  indicia  ejus  tam  obscura  sunt,  tam- 
que  multa  symptomata  anomala,  sepe  simul  oc¬ 
currunt,  ut  medici  hodierni  etiam  solertissimi, 
non  nisi  post  cadaverum  sectiones,  de  ejus  pre- 
sentia,  certiores  fiebant. 

Absens,  non  infrequenter  adesse  etiam  suspi¬ 
cari  possit,  quoniam  plurima  symptomata,  que 
in  hoc  morbo  sese  ostendunt,  in  aliis  etiam  oc¬ 
currunt;  inauspicato  utcunque,  tractationem  val¬ 
de  diversam  desiderant. 

INFLAMMATIONIS  SEDES. 

Inflammationem  in  diversis  jecinoris  parti¬ 
bus,  obtinere  posse,  sine  totius  affectione,  et  di¬ 
versa  symptomata  produci  secundum  partis  af¬ 
fectas  situm,  nonnullis,  inter  scriptores  antiquis¬ 
simos,  pro  vero  receptum  fuit. 

% 

Galenus  *,  ut  opinor,  hanc  opinionem  pri¬ 
mus  protulit,  demonstravitque  symptomata  dia¬ 
gnostica,  quibus  sciri  posset  inflammationis  se¬ 
des;  sic  notavit,  quod  propter  jecinoris  super¬ 
ficiem  convexam  inflammatam,  dolent  pulmo¬ 
nes,  humerique  consentiunt ;  sed  quando  parti 
concavae  insidet  inflammatio,  ventriculus  potius 
afficitur  et  subeunt,  vomitus,  sitis,  etc. 

Mihi  persuasum  est,  plerosque  auctores,  hanc 
Galeni  opinionem,  suam  fecisse ;  et  ex  partium 


*  De  Locis  Affectis,  lib.  v.  cap.  7. 

situ,  nihil  verisimilius,  quam  rem  ita  sese  habe¬ 
re,  fieri  potest. 

% 

Sanguis  venosus,  inflammationi  aptus  sit,  nec¬ 
ne,  diu  inter  scriptores  medicos,  disceptatum 
fuit. 

- 

Hepatis  inflammationem,  in  arteriae  hepaticae 
ramis  unicis,  sedem  habere,  suspicati  sunt  plu¬ 
rimi,  nec  unquam  inflammationem  subiisse  san¬ 
guinem  venae  portae.  Hanc  opinionem  rejecit 
Boerhaavius  *,  asseruitque  et  arteriosum  et 
venosum  hepatis  sanguinem,  ex  aequo  inflam¬ 
mationi  aptum  esse.  Hanc  sententiam  Boer- 
haavii,  suam  fecit  noster  Monroeus  senior, 
cujus  experimenta  manifesto  probant,  induci 
posse  inflammationem,  quando  sanguis  arterio¬ 
sus,  ne  in  jecur  influat,  cohibetur. 

Injectio  in  arteriam  hepaticam  ex  vena  portae 
transit,  et  ex  hac  communicatione  directa  inter 
eas  existente,  verisimile  videtur,  quod  si  quando 


*  Aphor.  Boerhaavii,  914. 
B 

Inflammatio  in  arteria  sedem  habeat,  in  vena 
etiam  eam  adesse  oportet. 

Etiam  credibile  est,  quod  et  sanguis  arteriosus 
et  venosus,  non  solum  inflammationi  apti  sunt, 
sed  etiam  hepatis  nutritioni,  et  bilis  secretioni, 
seque  inserviunt.  Lusus  naturae  Abernetheq 
notatus,  quo  in  venam  cavam  terminabatur  vena 
portae,  hepate  omisso,  ubique  nihilominus  secer¬ 
nebatur  bilis,  huic  opinioni  favet. 

Experimenta  Monroena  etiam,  in  quibus 
canis  arteriam  hepaticam  deligavit,  et  post  ali¬ 
quot  dies,  abdomine  aperto,  hepar  inflammatum 
et  bilem  secretam  invenit,  plane  demonstrant, 
inflammationem  obtinuisse,  et  jecur  nutritum 
esse,  sine  arteriae  hepaticae  auxilio  ;  ideoque 
clare  patet,  hanc  inflammationem,  seque  ac  nu¬ 
trimentum,  ex  vense  portae  sanguine,  derivata 
fuisse. 

Naturae  operationibus  etiam  magis  consenta¬ 
neum  videtur,  vitam,  ex  re  tam  incerta,  qualis 
est  arteriae  parvae  praesentia,  pendere  nequaquam 
permittere  ;  potius  vero  apparatum  quandam 

duplicem  instituere,  ad  munus  tam  necessari¬ 
um,  tantique  momenti,  quale  est  jecinoris  nutri¬ 
mentum,  bilisque  secretio,  fungendum  ;  ita  ut, 
si  laesa  aut  amissa  fuerit,  pars  altera,  satis  adhuc 
ad  animalis  vitam  sustinendam,  illaesa  remaneat. 


SYMPTOMATA, 

Hepatitis  chronica,  per  septimanas  aliquot, 
aut  etiam  menses  saepe  adest,  priusquam  se  non 
bene  valere  percipit  aeger.  Symptomata  prima, 
quae  ei  timorem  injiciunt,  sunt  gravitatis  et  do¬ 
loris  obtusi  in  hypochondrio  dextro,  inter  pres¬ 
suram  aucti,  sensus. 

Haud  raro  in  dextro  brachio  gravitatis  et  tor¬ 
poris  sensus  percipitur  *,  atque  ad  summum 
humeri  dolor,  ad  scapulas  et  musculos  colli,  se- 
se  extendens  :  corporis  positurae  mutatio,  hunc 


*  Celsus,  lib.  iv.  cap.  viib 


12  DE  HEPATITIDE  CHRONICA. 

exasperat,  et  nonnunquam  situs  haec  mutatio, 
tantum  aegro  timorem  injicit,  ac  si  rheumatismo 
afficeretur  *  :  hi  dolores  nequaquam  in  omni 
exemplo  perpetui  sunt. 

Ventriculus  cito  in  consensum  abit ;  et  ab,  il¬ 
lius  organi,  statu  debilitato,  symptomata  induc¬ 
ta,  plerumque  accedunt :  qualia  sunt,  appetitus 
jactura,  flatus,  cibi  fastidium,  ructus,  indigestio. 
Tempore  matutino,  nausea  et  aegritudine  saepe 
afficitur  aeger.  Bulimia  nonnunquam  adest,  cui, 
nisi  cum  damno  et  symptomatum  exacerbatione, 
satisfacere  nequit. 

Vultus  pallescit  ;  aliquando  subfuscum  aut 
plumbeum  colorem,  sese  induit.  Oculi  caligant, 
et  hebetes  sunt.  Albuginea  saepe  flavescit,  ali¬ 
quando  subfusca  est.  Languet  aeger  ;  lassitudi¬ 
ne  generali  afficitur  ;  et  ad  vitae  munia  solita 
fungenda,  omnino  ineptus  evadit.  Mordax  et 
mutus,  solitudinem  appetit.  Periculi  imaginarii 
effugium  quaerit :  quamvis  somniculosus,  parum 


*  Vide  Saunders  on  the  Liver,  p.  193, 

dormit ;  somnusque,  insomniis  diris  fere  stipa¬ 
tur.  Plerumque  lseditur  respiratio,  quseque 
morbo  inveterascente,  in  pejus  ruit,  simul  cum 
raucedine  et  sicca  tussi  comitata.  Arescunt 
atque  durescunt  gingivas  ;  lingua  albida,  sicca, 
sordidaque  jam  facta ;  siccessit  cutis  et  aspira¬ 
tur  ;  urina  parca  et  ruberrima.  Sub  initium 
parum  mutatur  arteriarum  pulsus  ;  postea  vero 
frequens  fit,  cum  exacerbationibus  vespertinis 
demumque  supervenit,  febris  hectica. 

Morbo  incipiente,  tumefactio  nulla  aut  duri¬ 
ties  percipi  potest ;  sed  in  stadio  ejus  provecto, 
deorsum  tendit  jecur,  et  infra  costarum  mar¬ 
gines,  induratum  factum,  tangenti  digito,  sese 
manifesto  prodit.  Ampliatio  aliquando  et  duri¬ 
ties  tantopere  augescunt,  ut  oculis  etiam,  seque 
ac  tactu,  tumefactio  indagari  potest :  quod  in 
exemplo,  in  quo,  inter  cadaveris  sectionem,  li¬ 
bras  octodecem,  grave,  inventum  fuit  hepar, 
Doctori  Gregorio  nostro,  sese  obtulit.  Ali¬ 
quando  autem  obtinet  hujus  contraria  conditio, 
hepate  multo  magis  extenuato  reperto,  quam  in 
statu  sano  unquam  fuisset.  A  Doctore  jam  dic¬ 
to,  memoratur  exemplum,  in  quo,  uncias  vigin- 

ti  solummodo  pependit  hepar.  Hoc  fortasse  ni¬ 
si  ubi  morbus  jam  inveteraverit,  illiusque  partis, 
quae  malo,  jam  inutilis  facta  fuit,  obtinuerit  ab¬ 
sorptio,  non  occurrit  *.  Ab  initio,  plerumque, 
ex  decubitu  in  sinistrum  latus  percipitur  moles¬ 
tia,  quasque  in  morbi  stadio  provectiore  magis 
urget :  in  dorsum,  humeris  elevatis,  paulumque 
dextrorsum  incurvatis,  facilius  decumbit  aeger. 

Hepatitide  laborantium  humeri,  aeque  ac 
phthisicorum,  elevantur  et  gibbosi  fiunt. 

Aliquando  accidit  icterus,  nequaquam  vero 
symptoma  perpetuum  est  :  ex  inflammationis 
sede,  fere  pendere  suspicatur.  Alvus,  primum, 
haud  raro  astricta  est ;  alternis  vicibus  postea 
stricta  et  soluta  est ;  et  saepe  quando  ad  extre¬ 
mum  jam  ventum  est,  viscidae  et  admodum  foe¬ 
tidae  dejectiones  superveniunt. 

Hoc  tempore,  tympanitae  nonnihil  adest ;  at¬ 
que  serius  aut  citius,  plerumque  comitem  sese 


*  Vide  Saunders  on  the  laver. 

addit  ascites.  In  statu  indurato  hepatis  provec¬ 
to,  ex  naribus,  gingivis,  ventriculo,  umbilico,  si- 
mulque  cum  dejectionibus,  in  magna  copia  san¬ 
guis  aliquando  erumpit ;  quod  obstructioni  ei  in 
hepate  occurrenti  debetur  *. 


TERMINATIONES. 

Hujus  morbi  terminationes  vel  resolutione* 
suppuratione,  aut  schirro  superveniunt.  Hepati¬ 
tis  acuta,  gangraena,  nonnunquam  terminari  fer¬ 
tur  f ;  sed  hoc  in  hepatitide  chronica,  unquam 
accidit  necne,  parum  compertum  habeo. 

'  * 

Resolutio ,  omnium  terminationum  maxime 
exoptanda,  medicamentorum  usu,  quando  mor¬ 
bus  recens  est,  et  priusquam  sese  ostenderit 
schiroma,  frequentius  obtineatur.  Mihi  autem 


*  Vide  Heberden,  p.  250. 
f  Vide  Saunders, 

persuasum  est,  hoc  in  hepatitide  chronica,  raris¬ 
sime  sponte  accidere,  uti  in  aliis  magis  activis 
inflammationibus  aliquando.  Nonnulli  equidem 
credunt,  mihique  senex  medicus,  sibi  esse  in  a- 
nimo  enarravit,  podagras  impetum,  cancrum, 
aut  alicujus  alius  glandulas  schiroma,  eruptio¬ 
nem  in  faciem  aut  cutaneam,  hepatis  morbum 
chronicum  critice  solvere  posse  :  me  certiorem 
fecit,  se  plurima  vidisse  exempla,  quibus,  jeci- 
noris  morbi,  podagra  levati  erant ;  et  e  contrario 
quibus  morbidum  factum  fuit  hepar,  podagra  ex 
habitu  recedente. 

Quam  veras  has  conjecturae  sint,  ex  praxi  so¬ 
la  pendeant  necesse  est :  de  podagras  aut  cancri 
causis,  multo  minus,  quam  ut,  de  quibus,  hic 
morborum  consensus  conficitur,  dijudicare  pos¬ 
semus,  intelligimus. 

8i  igitur  vel  aegri  aut  amicorum  ejus  negli- 
gentia,  medici  inscientia,  vel  medicamentorum 
ineptitudine,  resolutio  speranda  non  obtinetur, 
ad  suppurationem  aut  ad  schirrum,  lentis  sed 
certis  passibus  progreditur. 

Post  adhibita  medicamina  idonea,  ad  hoc  ma- 
ium  debellandum,  resolutionem  superventuram, 
denunciat  symptomatum  remissio. 

In  hac,  rarius  quam  in  regionibus  calidis  oc¬ 
currit  sufifiuratio  ;  quando  utcunque  jam  super¬ 
venerit,  in  morbi  longa,  quam  forma  acuta,  ma¬ 
jore  periculo  stipatur.  Ouoniam  progressus  ejus 
multo  lentior  est,  et  ad  partes  vicinas  non  tam 
frequenter,  formantur  adhaesiones,  quibus  ma¬ 
teriei  formatae  exitus  facilis  aperiri  possit  :  e 
contrario  nonnunquam  evenit,  quod  apostema¬ 
ta  diversa  formantur,  quae,  quando  in  hepatis 
partibus  interioribus  sunt,  irrupta  manent,  donec 
materies  suppurata  ex  iis,  absorpta,  et  in  habi¬ 
tum  transmissa,  febrem  hecticam  excitat.  Sup¬ 
purationis  praegressae,  frequentissime  indicatio 
prima,  febris  hectica  est ;  quoniam  in  hac  morbi 
forma,  ea  doloris  remissio  et  sensus  gravitatis, 
quae  in  morbi  forma  acuta,  circa  regionem  hepa¬ 
tis,  suppuratione  occurrente,  plerumque  accidit, 
vix  perceptibilis  est. 

Si  eveniat  ut  pars  inflammata  prope  hepatis 
superficiem  sit,  ad  partem  aliquam  vicinam, 

lymphae  effusione  superveniente,  hepar  connecti- 
tur  ;  quandocunque  idcirco,  perficitur  inflam¬ 
matio,  secundum  apostematis  sedem,  partesque 
subjacentes,  in  varios  situs,  materies  erumpat. 

Nonnunquam  in  vesicam  fellis  viam  sibi  re- 
perit,  unde  in  intestina  transiens,  per  alvum  eji¬ 
citur.  Aliquando  in  ventriculum  aut  duode¬ 
num,  adhaesionibus  formatis,  transfertur,  et  per 
alvum  aut  vomitum,  excernitur.  Aliquando  e- 
tiam,  diaphragmate  eroso,  in  pulmones  migrat ; 
extantque  exempla  quasdam,  in  quibus,  post  pu¬ 
ris  expuitionem,  convaluit  asger  ;  raro  utcunque 
superveniet  talis  eventus  faustus.  Quando  nul¬ 
lae  adhaesiones  supervenerunt,  in  abdominis  ca¬ 
vum  aliquando  abscessus  irrumpit,  citoque  le- 
thalis  evadit. 

Si  sedem  habeat  in  hepatis  superficiem  gib¬ 
bosam,  adhaesione  facta,  externe  spectet,  et 
quamprimum  percipitur  fluctuatio,  operatione 
chirurgica,  facilior  reddendus  est  exitus  ejus. 

Sub  hoc  coelo,  multo  frequentissima,  hepati¬ 
tidis  chronicae  terminationum  est  schirrus . 

Hujus  jam  occurrentis  indicia  sunt ;  aegri  vul¬ 
tus  varius  et  mutabilis  ;  aliquando  flavescit ;  non- 
nunquam  pallescit,  atque  haud  raro  timorem  et 
animi  dejectionem  exprimit.  iEger  facile  irri¬ 
tatur,  ignaviae  et  socordiae  amplexibus  sese  tra¬ 
dit.  Plurimum  dolent  ventriculus  et  intestina ; 
alimenti  satis  assumere  nequit,  et  in  tantum,  lae¬ 
ditur  chilificationis  processus,  ut  vita  nunc  tem¬ 
poris  vix  diutius  sustinere  potest,  et  vel  propter 
neutrimenti  defectum,  diem  supremum  obit ; 
vel  supervenit  hydrops,  cui  facilis  victima  cedit. 
Haec  utcunque,  nisi  in  exemplis  maxime  plo¬ 
randis,  non  occurrunt ;  nam  in  aliis,  in  quibus 
solummodo  partialis  est  schirrus,  cessatque  am¬ 
pliari,  per  plurimos  annos,  vita  sustineri  possit. 


INTER  SECTIONEM  CADAVERUM 

INDICIA. 

Post  mortem,  abdomine  aperto,  in  diversis 
exemplis,  varia  observantur  phaenomena.  Ad 
partes  vicinas,  adhaesiones  aliquando  formari  re- 


20  DE  HEPATlTlDE  CHRONICA. 

periuntur,  aliquando  non  ita.  Hepar  ipsum, 
vel  universum,  vel  in  quibusdam  partibus,  ad¬ 
modum  ampliatum,  ut  plurimum  solitoque  du¬ 
rius  invenitur  ;  nonnunquam  autem  magis  exte¬ 
nuatum  et  durius  *,  et  uti  a  Doctore  Pember- 
tonio  notatum  fuit,  aliquando  amplius,  multo¬ 
que  mollius.  cc  I  have  examined  two  patients,” 
inquit  ille,  “  where  the  liver  was  found  much 
“  larger  than  natural,  and  so  soft,  that  the 
“  fingers  passed  through  it  with  the  greatest 
4C  ease.  The  structure  also  appeared  destroyed, 
so  that  it  resembled  a  bag  containing  coagu- 
“  lated  blood  f.”  Ampliatio  saepe  in  tantum  e- 
vasit,  ut  abdominis  partem  magnam  impleat, 
deorsum  ad  partem  inferiorem  atque  sinistram 
ejus  descendens,  caetera  viscera  saepe  opprimens, 
ita  ut  actionem  suam  sanam,  plurimum  impe¬ 
diat.  AMorgagnio  J,  narratur  exemplum,  in 
quo,  lobus  sinister,  multum  induratus  et  amplifi¬ 
catus,  supra  ventriculum  premebat,  ita  ut  eum 


*  Vide  Saunders  on  the  Liver,  p.  279. 
f  Vide  Pemberton  on  the  Viscera,  p.  40. 
t  De  Sed.  et  Caus.  Morb.  Epist.  36. 


DE  HEPATITIDE  CHRONICA. 


21 


circa  mediam,  angustum  redderet :  propter  quod 
faciem  sese  induirat,  ventriculi  duplicis. 

Hepatis  facies  incisi,  structuram  ejus  pluria 
mum  turbatam  esse,  ostendit,  magis  fere  soli¬ 
dum  et  compactum  est,  multoque  minus  poro- 
sum,  quam  in  statu  naturali. 

Tuberculi  in  diversis  stadiis  inveniuntur,  qui¬ 
dam  duri,  alii  in  suppurationis  statu,  vel  post 
suppurationem  abscessus  formantes.  Facies  ex¬ 
terna,  fere,  magis  quam  pro  solito,  albida,  vel 
cinerei  coloris,  est. 

i 

Alia  diversa  indicia,  in  diversis  casibus,  nobis 
sese  offerunt ;  quorum  pleraque,  in  celeberrimi 
Morgagnii  opusculis,  ut  in  Doctoris  Baylii 
Anatomia  Morbida,  annotantur. 


CAUSiE. 

Hic  morbus,  multo  frequentius  in  calidis, 
quam  in  frigidis  regionibus  occurrit ;  et  in  his. 

inter  calidas  quam  frigidas  tempestates.  De  hac 
re,  inter  scriptores  medicos,  lis  nulla  coorta  est  ^ 
et  res  facta  est,  quae  Hippocrati  #  bene  inno¬ 
tuit,  ut  ab  sententia  subjecta  apparebit :  tc  Ob- 
“  oritur  autem  potissimum  morbus,  aestatis  tem- 
cc  pore  ;  oritur  vero  ex  carnis  bubulae  esu,  et 
cc  ebrietate.” 

Idem  ipsum  etiam  ab  Aretho  notatum  fuit. 

Quomodo  operatur  calor,  ita  ut  proclivitatem 
ad  morbum  gigneret,  difficile  est  exploratu  ; 
sed  pro  certo  intelligimus,  eum  in  syste¬ 
ma  biliosum,  effectum  specialem  producere  ;  et 
omnes  morbos  biliosos,  sub  coelis  calidis,  fre- 
quentissimos  esse  ;  et  sub  hoc  coelo,  in  aestate  et 
autumno,  quam  in  hieme  aut  vere,  longe  fre- 
quentiores  saevire. 

Acuta  et  chronica  hepatitis,  haud  raro,  se 
invicem  inducunt.  Activam  inflammationem 
subsidentem,  excipit,  lenta  et  diu  continuata ; 


*  Hipp.  de  Int.  AfFect.  cap.  xxx.  de  Morbo  He 
patico. 

hac  praesente,  illi  proclivitas  innascitur,  qua,  ex¬ 
citante  causa  aliqua  applicata,  facillime  induci¬ 
tur.  Ouicquid  igitur,  hepatitidis  acutae  causa 
fiat,  chronicae  viam  sternere  jure  dicatur,  et  vice 
versa. 

Est  quaedam  idiosyncrasis  aut  corporis  habi¬ 
tus  specialis,  qui,  homines  nonnullos  quam  alios, 
inflammationi  magis  obnoxios  reddit :  quaedam 
etiam  propria  sunt,  quae  hos  quam  illos,  mor¬ 
bis  hepaticis,  procliviores  faciunt :  quaenam  ut¬ 
cunque  haec  sint,  investigatu  difficillimum  foret. 
Temperamento  melancholico  praediti,  hepatitidi 
longae  maxime  proclives  esse  narrantur ;  san¬ 
guineo  vero,  inflammationi  magis  activae. 

Fceminae,  et  juniores  ante  pubertatem,  diver¬ 
sis  scriptoribus,  hoc  morbo,  in  regionibus  cali¬ 
dis,  omnino  immunes  esse  narrantur.  Hujus 
causa,  mihi,  satis  manifesta  videtur ;  ex  diverso 
vitae  genere,  sine  dubio,  oriatur  necesse  est.  Fce¬ 
minae  et  pueri,  quam  aetate  provecti,  multo  ma¬ 
gis  abstemii  et  temperati  sunt,  neque  inflamma¬ 
tionis  causis,  in  universum  tam  saepe  patent. 
Si  eodem  regimine,  quod  ad  cibum  et  potum  ac 

homines,  uterentur,  extra  dubium  est,  quia 
eos  asque  ac  homines,  morbus  lacesseret.  Sub 
hoc  coelo  inter  fceminas,  morbus  haudqua- 
quam  infrequens  est :  robusto  et  habitu  pletho- 
rico  praeditas,  diaeta  lauta  et  condimentis,  atque 
liquoribus  meracioribus  et  vino,  utentes,  hic 
morbus  frequentissime  invadit. 

Quibus  scrophula,  aut  aliae  affectiones  glan¬ 
dulares  sunt,  hepatis  morbis  etiam  patent.  Hinc 
infantes  debiles  et  infirmi,  et  pueri  tales  ante  pu¬ 
bertatem,  huic  malo,  nonnihil  obnoxii  sunt. 

Res  diu  notissima  fuit,  Europaeos,  qui  in  re¬ 
giones  calidas  commigrarunt,  jecinoris  morbis, 
indigenis,  proniores  esse  ;  hujus  ratio,  aliqua  ex 
parte  reddi  potest,  propterea  quod,  coelum,  non 
animum  neque  vitae  genus,  mutant,  qui  trans- 
mare  currunt.  Indiae  Orientalis,  indigenae,  ory¬ 
za  praecipue  ciboque  vegetabili  vescuntur  :  di¬ 
aeta  tam  tenuis  utcunque  ventriculo  Europaeano 
haudquaquam  arridet ;  pro  qua  cibi  animalis, 
liquorumque  meraciorum  tantum,  quantum  in¬ 
tra  lares  paternas  solebant  assumere,  perstant. 

De  diaetae  tenuis  efficaci  in  morbis  hepaticis 
occurrendis,  testimonium  irrefragibile  habuimus 
inter  captivos,  Calcuttae,  salutarem  artem  exer¬ 
cente  Tippoo  ;  vix  unus  hepatitide  interrimi 
notabatur;  e  contrario  plurimi,  qui  ante  incarce- 
rationem  suam,  hoc  malo  laboraverant,  prius  ad 
sanitatem  quam  ad  libertatem,  restituebantur 
Ex  oryza  et  aqua,  confecta  fuit  diaeta  sua ;  quae 
forsan,  etsi  haud  aeque,  ac  bubula  assa  et  vinum, 
grata,  plurimos  eorum,  vitae  amicisque,  restituit. 
Inter  quaedam  vitae  munia  fungenda,  viscerum 
morbis,  praecipue  obnoxii  redduntur  homines ; 
plurimas  horas,  omni  die,  corpore  incurvato  se¬ 
dere,  nonnullis  consuetudo  est,  contentis  abdo- 
minalibus,  in  diuturnae  et  violentae  compressio¬ 
nis  statu  remanentibus,  quo  circuitus  idoneus 
per  ea  impeditur ;  et  ex  hac  causa  forsan,  hepa¬ 
tis  obstructiones,  et  distentiones,  saepe  inducun¬ 
tur.  ^ 

Huic  morbo  viam  sternere,  diu  protractae  fe¬ 
bres  intermittentes  et  remittentes,  repertae  fue¬ 
runt.  Cranii  fractura,  inter  causas  excitantes 


*  Prselect.  Gregor,  audi. 

enumerata  fuit ;  nauseam  et  vomitum  saepe  in¬ 
ducit,  quibus  tanta  jecinoris  irritatio  excitetur, 
quanta,  in  proclivibus,  inflammationem  induce¬ 
re  poterit. 

Ab  violentia  externa  ortum  habeat. 

♦  '  i 

Inter  causas  excitantes  frequentissimas  recen¬ 
setur  frigus ;  expositura  scilicet,  ad  aerem  hu- 
midum  et  frigidum,  sub  diei  calidi  finem  ;  aquae 
frigidae  potatio,  aut  in  humum  decubitus,  corpo¬ 
re  calefacto. 

Hepatis  inflammationem,  animi  pathemata  in¬ 
duxisse  feruntur :  in  systema  biliosum  pluri¬ 
mum  valere  iracundiam,  bene  notum  est. 

In  hepate,  aut  in  ductibus  hepatico  vel  cysti¬ 
co,  concretiones,  irritatione  quam  inducunt,  in¬ 
flammationi  ortum  praebeant. 

Cutis  exanthemata  retropulsa,  hepatis  vitiis 
excipi  existimata  sunt. 

Hepatitidis  chronicse  causa  frequentissima  et 
potentissima,  et  in  calidis  et  regionibus  frigidis, 
adhuc  memoranda  restat ;  estque,  sine  dubio, 
diaetae  lautae  et  altae  conditae,  atque  liquorum 
spirituosorum,  abusus. 

Quo  modo  operantur  hae  res  stimulantes,  ita 
ut  talem  affectum  producant,  inter  scriptores 
medicos  non  bene  convenit.  Modus  earum  o~ 
perandi,  secundum  Sanderium,  quovis  alio 
forsan  veresimilior :  suspicatur  ille,  circuitus  san¬ 
guinis  in  hepate  excitamentum  auctum  induci, 
proximamque  congestionem. 

Si  antiphlogisticis  tempestive  applicatis,  leve¬ 
tur  congestio,  morbo  occurritur;  sed  si  ultra 
tempus  quoddam  remanserit  congestio,  tonum 
suum  vasa  distenta  amittunt,  circuitus  sangui¬ 
nis  languidior  fit,  et  lymphse  coagulabilis  effu¬ 
sio,  in  jecinoris  substantiam  parenchymatosam, 
obtinet. 

RATIO  SYMPTOMATUM. 

Gravitatis  et  doloris  obtusi  in  dextro  hyfiochon* 
drio  sensus,— Ex  hepatis  mole  aucta,  non  tan¬ 
tum  pendet  gravitatis  sensus,  quantum  ex  liga¬ 
mentis  quibus  sustinetur,  ejusdem  inflammatio¬ 
nis  participibus  :  hinc  in  iis  exemplis,  quibus, 
hepatis  partes  interiores  unicas,  inflammationi 
praebent  sedem,  non  percipitur.  Dolor  etiam, 
qui  pressura  fere  augetur,  secundum  partem  af¬ 
fectam,  plus  vel  minus  acutus  est.  Si  partes  ex¬ 
ternae,  et  membranae,  quae  partibus  internis  et 
mollibus,  magis  acute  sentiunt,  afficiuntur,  do¬ 
lor  gravius  urget  quam  in  exemplis,  quibus  se¬ 
dem  profundiorem  habet  inflammatio. 

X 

Brachii  dextri  torfior^  et  humeri  dolor,- — Tor¬ 
por  brachii,  uti  symptoma  a  Celso  memoratur, 
unde  autem  oriatur,  haud  tam  manifestum  est. 
Pro  humeri  dolore,  diversae  causae,  diversis  auc¬ 
toribus,  prolatae  fuerunt.  Ab  inflammatione  ex 

hepate,  diaphragmatis  et  mediastini  mediis,  ad 
summum  thoracis  extendente,  eum  produci  ex¬ 
istimaverunt  nonnulli ;  alii  ob  consensum,  qui, 
per  nervos  septi  transversi,  praesertim  dextros 
phrenicos,  his  partibus  intercedit,  cum  hepate. 

* 

Vomitus  et  ali  ce  ventriculi  affectiones . — Ex  va¬ 
riis  causis,  in  hoc  morbo,  ventriculus  affici  pos¬ 
sit  ;  vel  propterea  quod  inflammationis  parti¬ 
ceps  sit,  aut  propter  jecinoris  ampliati,  in  eum, 
pressuram,  qua  impeditur,  munus  ejus  solitum ; 
aut  propter  bilis  secretionem  auctam,  quae  in 
ventriculum,  duodeni  motu  inverso,  immissa, 
nauseam,  vomitum,  et  illius  organi  debilitatem, 
inducit. 

Sufier  latus  sinistrum  decumbendi  difficultas . — • 
Debetur  potius,  ligamentorum  inflammatorum 
extensioni,  quam  hepatis  auctis  moli  et  gravi¬ 
tati  ;  quoniam  adfuisse,  haud  raro,  notatum  fuit, 
quando  hujus  visceris  molis,  naturali  haud  ma¬ 
jor  reperta  fuit. 

Languor ,  lassitudo  et  insensilitas . — Ex  con¬ 
sensu  quodam  inter  ventriculum  et  mentem. 

existente,  magna  ex  parte,  ortum  suum  ducunt. 
Occasiones,  sine  fine,  hujus  consensus  obser¬ 
vandi,  pene  quotidie  nobis  sunt. 

Praecipue  notandus  est  in  hypochondriasi, 
malis  dyspepticis,  inducta ;  ut  et  in  ea  mentis 
conditione,  nimiam  liquorum  inebriantium 
quantitatem  in  ventidculum,  assumendo,  subito 
impressa. 

Tussis  et  dysfincza . — -Sub  morbi  initio  ex  im 
fiammatione  in  hepatis  superficiem  gibbosam, 
sedem  habente  et  ad  diaphragma,  pleuram  aut 
pulmones  ipsos,  sese  extendente,  excitari  pos¬ 
sunt  ;  vel  in  stadiis  ultimis,  ex  mole  hepatis 
aucta,  in  has  partes  gravius  premente. 


DIAGNOSIS. 

Mala,  quae  hepatitidem  mentiri  possunt, 
pleurae  et  ventriculi  inflammationes  sunt,  coli¬ 
ca,  rheumatismus,  et  mala  dyspeptica  :  priores 

duas  utcunque,  morbi  speciem  acutam,  solum¬ 
modo  mentiantur  ;  nullo  modo  chronicam. 

Colica . — In  hujus  morbi  exemplo  graviore, 
quod  ad  diagnosin,  inter  eum  et  hepatitidem 
chronicam,  parum  difficultatis  oriri  potest.  In 
colica,  dolor  circa  umbilicum  praecipuae  urget ; 
abdominis  musculi  spastice  constringuntur,  ita 
ut  tuberculorum  aut  globorum  species  forment, 
introrsumque  retrahitur  umbilicus  spinam  ver¬ 
sus.  Haec  symptomata  morbum  satis  indicant. 
Aliquando  vero  exempla  mitiora  occurrunt,  in 
quibus  dolor  adeo  levis  et  obtusus  urget,  ut  vix 
percipiatur :  torpent  intestina  ;  in  consensum 
abit  ventriculus,  et  symptomata,  ad  morbi  de 
quo  agitur,  propius  accedunt.  Si  utcunque  ad 
difficultatem  majorem  in  sinistrum  latus  decum¬ 
bendi,  sedulo  attendamus ;  si  dolor  in  hepatis 
regione,  praecipue  ad  humerum  et  claviculam 
sese  extendens,  percipiatur  ;  si  morbi  progres¬ 
sus,  causaeque  quibus  aeger  expositus  fuerit,  se¬ 
dulo  perpendeantur  ;  nulli  medico,  inter  aegros 
vel  minimum  versato,  de  morbi  natura  dubi¬ 
tandum  erit. 

Rheumatismus . — Dolores  rheumatici,  hepatis 
regionem  invadentes,  haud  difficulter  detegi  pos¬ 
sunt.  Plerumque  nec  tussi  nec  dyspnoea  co¬ 
mitantur  ;  magis  diffunditur  dolor,  musculo¬ 
rumque  cursum  sequitur,  ab  uno  ad  alterum  lo¬ 
cum  frequenter  commigrans,  et  cum  artuum 
doloribus  alternans.  Corporis  positurae  specia¬ 
les  et  motus,  quae  praecipue  dolorem  regunt, 
in  duobus  morbis,  diversa  sunt. 

Dysfiefisia . — Inter  hujus  mali  et  hepatitidis 
chronicae  symptomata,  convenientia  talis  est, 
ut  in  errorem  medicos  solertissimos  induxerit : 
utpote  qui,  ventriculi  statum  dyspepticum,  mor¬ 
bi  causam  statuerunt,  malo,  eodem  tempore,  he¬ 
par  ut  sedem  occupante.  Inter  duos  morbos, 
diagnosin  veram  fieri,  maximi  momenti  est, 
quoniam  in  ambobus,  indicationes  curativae 
haudquaquam  similes  sunt.  Doloris  sedes  im¬ 
primis  dijudicanda  venit ;  an  in  hypochondrio 
dextro,  vel  in  scrobiculo  cordis ;  quando  se¬ 
dem  priorem  occupat,  ab  asgro  ipso,  in  ventricu¬ 
lo  inesse  false  suspicatur.  Ad  hepatis  regio¬ 
nem,  pressura  applicata,  in  quibusdam  exem¬ 
plis,  dolorem  in  humero  et  clavicula  antea  haud 

perceptum,  excitabit.  Hoc  vero  non  perpe¬ 
tuum  est ;  ejus  praesentia  utcunque,  diagnosin 
plurimum  accelerabit.  Decubitus  in  dextro 
quam  sinistro  latere  facilior,  nos  etiam  multum 
juvabit.  Si  febris  adest  cum  pulsu  celeri,  exa¬ 
cerbationibus  vespertinis,  et  caloris  gradu,  quam 
pro  solito  majore,  simul  cum  aliis  hepatitidis 
chronicas  symptomatis,  de  natura  morbi  dubi¬ 
tare  non  poterimus.  Vultus  et  color  faciei,  ple¬ 
rumque  etiam  indicabunt ;  nam  etsi  icterus  non 
adsit,  saspe  apparet  fiavedo  specialis,  hepatis 
statum  morbidum  designans. 

Calculi  biliarii . — Ductus  biliosi,  calculis  bi- 
liariis  obstructi,  gravitatis  insolitas  sensum  prae¬ 
bent  et  doloris  opprimentis,  circa  ventriculi  re¬ 
gionem,  in  dextro  prascipue  latere,  simul  cum 
nausea,  vomitu,  anorexia,  et  plerumque,  etsi  non 
semper,  ictero.  Segnitiei  nonnihil,  et  ignavias 
obrepunt,  et  aeger,  quasi  vi  insolita,  alacrita¬ 
te  ad  motum,  sese  orbatum  sentit ;  et,  si  mor¬ 
bus  in  longum  protrahitur,  vires  simul  cum  car¬ 
ne  amittit.  Haec  eadem  symptomata,  in  hepa¬ 
tis  affectione  chronica,  occurrunt ;  sed  plerum¬ 
que,  morbi  historia  dignosci  possunt,  et  doloris 

ex  calculis  orientis,  quod  ad  intensitatem,  pro¬ 
clivitate  ad  mutationem. 


PROGNOSIS. 

Ex  duratione  ejus,  aegri  consuetudine  prae¬ 
gressa,  coelo,  et  causis,  praecipue  pendet  hujus 
morbi,  prognosis.  Si  sub  initium  accersitur  me¬ 
dicus  ;  si  morbis  praegressis,  corpus  non  debilita¬ 
tum  fuit ;  si  aegri  consuetudines  bonae  fuerunt, 
sub  hoc  coelo  prognosis  fausta  fere  praenunti¬ 
anda  sit.  Sed  sub  coelis  calidis,  haud  aeque 
fausta  erit ;  ibi  locorum  enim  in  suppurationem, 
morbus  transire  pronus  est ;  eventus  cujus  fere 
semper  dubius,  vel  potius  infaustus  sit.  Fre¬ 
quentissime  utcunque  accidit  ex  progressu  ejus, 
in  hac  regione,  lento,  quod  non  prius  ad  medi¬ 
cum  recurretur,  quam  hostis  jam  late  vastave¬ 
rit,  schirrumque  saepius  induxerit.  In  hujus¬ 
modi  exemplis,  vix  fieri  potest,  quin  infausta 
sit  prognosis.  Nam  propter  hepatis  functiones 

jam  plurimum  turbatas,  propter  concoctionem 
et  assimilationem  etiam  impeditas,  universum 
corpus  infirmatur,  aeger  extenuatur,  et  nunc  de¬ 
bilis  factus,  hydrope  forsan  corripitur,  qui,  ex 
schirro  ortus,  fere  semper  lethalis  est. 

Si  utcunque,  post  remedia  idonea  applicata, 
splendescit  vultus,  dolor  mitescit,  receditque 
tumor,  aegro  interim  pleniore  et  robustiore 
facto,  sanitatem  in  propinquo  esse,  praedicere 
audeamus.  E  contrario,  si  post  medicamenta 
adhibita,  nihil  meliorescunt  symptomata,  potius 
vero  ingravescunt,  simul  cum  appetitus  jactura, 
corporis  extenuatione,  prostrationeque  virium, 
febre,  pulsu  citato,  exacerbationibus  vespertinis 
et  sudoribus  nocturnis,  eodem  tempore  comitan¬ 
tibus,  non  possumus,  quin  profiteamur,  mortem 
prae  foribus  jam  adfore.  Morbi  causarum  diver¬ 
sarum,  indagatio  studiosa,  nos  ad  praedicendum 
multum  juvabit ;  nam  ex  morbo,  intemperantia 
inducto,  aegro  effugium  vix  promitti  potest, 
dum  omnibus  aliis  quibuscunque  causis  induc¬ 
to,  saepius  effugiendum  sit ;  aegri  habitu,  in  pri¬ 
ore,  ad  morbi  impetum  sustinendum  et  debellan¬ 
dum,  minus  valente. 

CURATIO* 

Varia,  et  pene  innumera  ad  viscerum  schi- 
romata  removenda,  laudata  fuerunt  medicamen¬ 
ta  ;  quorum  quasdam  efficacia,  plura  autem, 
tam  inertia  sunt,  tamque  nulla  vi  pollent,  ut  in 
hoc  constare  videtur,  eorum  excellentia  sum¬ 
ma,  scilicet,  nocendi  impotentia. 

A-  J. ' 

Quoniam  hepatis  status  in  diversis  stadiis  et 
in  exemplis  morbi  variis,  tam  diversissimi  sunt, 
nulla  medendi  ratio  regularis,  probe  institui  po¬ 
test. 

Unicum  autem  remedium  est,  quod  in  omni 
pene  morbi  stadio  propinari  solitum  fuit,  et,  si 
famas  ulla  fides,  cum  fructu  maximo. 

Sunt  utcunque  qui  hydrargyri  effectus  bo¬ 
nos,  in  hepatitide  chronica,  denegant,  ut  ex  li¬ 
teris  sequentibus  Doctoris  Djckei,  Calcutten- 


DE  HEPATITIDE  CHRONICA.  37 


sis,  apparet  *  :  “  In  chronie  cases,  where  there 
“  is  no  fever,  but  only  an  obtuse  pain  in  the 
“  side  and  shoulder,  with  a  fulness  in  the  side 
<c  and  about  the  pit  of  the  stomach,  keeping  up 
u  a  constant  uneasiness,  mercury  seems  to  me 
“  to  have  but  little  good  effects  :  when  used 
“  freely  it  removes  the  symptoms  at  the  time, 
u  but  they  generally  return  as  soon  as  the  mer- 
cc  cury  is  left  ofF.”  Idem  utcunque  usum  ejus 
in  hepatitide  acuta  plurimum  laudat:  “  In  recent 
“  attacks  of  liver  complaints,  after  early  bleed- 
u  in g,  blistering,  and  the  free  use  of  laxatives, 
u  I  never  saw  a  case  where  suppuration  came  on 
“  if  mercury  was  used  freely,  and  continued  till 
u  the  mouth  was  sore.” 

Etsi,  summo  jure,  ad  hunc  morbum  debellan¬ 
dum  recte  adhibitus  hydrargyrus,  laudatur,  ex¬ 
empla  tamen  aliquando  occurrunt,  in  quibus, 
usus  ejus,  ineptus  vel  forsan  noxius  foret,  uti 
in  habitu  scrophulosa  aut  phthisico. 


#  Vide  Saunders,  p.  256- 

Si  ex  parte  tantum,  et  levis  hepatis  affectio  sit, 
illius  partis  etsi  schirrus  formetur,  attamen  ne 
latius  aut  altius  sese  extendat,  regimine  refrige¬ 
rante  et  cura  idonea  aliquando  cohibeatur ;  et 
usque  ad  senium  aegri  vita  protrahatur. 

Diceta. — Pene  in  omnibus  chronicis  et  diu  pro¬ 
tractis  morbis,  ad  diaetam  cur  attendatur  admo¬ 
dum  necessarium  fit.  Hepatitide  laborantis,  ci¬ 
bus  modice  nutriens,  nequaquam  stimulans,  fo¬ 
ret  ;  saepius  et  singulis  vicibus  in  parva  quanti¬ 
tate  assumptus  ;  levis  etiam  et  concoctu  facilis 
sit :  omnibus  oleosis,  frixis,  crustis  conditis, 
lancibusque  dubiis,  caute  evitatis :  omnes  li¬ 
quores  spirituosi,  cane  et  angue  pejores,  fugian¬ 
tur.  Huic  contraria  praxis  in  India  Orientale 
obtinere  dicitur ;  ubi  locorum  diaetam  stimulan¬ 
tem,  cum  vini  rubri  et  maderensis,  uberiore 
copia,  monent  medici.  Satis,  medendi  metho¬ 
dus,  aegris  cordi  sit,  parum  autem  inservire  po¬ 
test,  multum  quoque  noceat.  Lac  dummodo 
ventriculo  non  inimicum  est,  nec  cephalalgiam 
inducat,  diaeta  optima  est,  vegetabilibus  etiam 
plerisque  vescatur,  dum  symptomata  dyspeptica 

non  ideo  inducantur;  multumque  inserviunt  cu- 
juscunque  generis  fructus 

Purgativa , — sub  morbi  initio  praesertim  ad¬ 
modum  necessaria  sunt.  Intestina  plerumque 
tarda  sunt,  quae  non  solum  catharticorum  usu 
solvuntur,  sed  genus  biliosum  etiam  emulgetur, 
initioque  obstructionis  occurritur.  Nunc  tem¬ 
poris  ex  salibus  praeparata,  uti  Sulphas  Sodae 
vel  Magnesiae,  Phosphas  Sodae,  &c.  sub  Mu- 
riati  Hydrargyri  vel  Jalapio  anteponenda  sunt. 
Beneficia  ab  aquis  Cheltenhamiensibus  orta,  vi 
suae  purgativae  debentur,  et  in  hoc  morbo  haud 
satis  decantari  possunt, 

Sanguinis  missio , — non  solum  supervacanea, 
sed  etiam  admodum  noxia  est :  praeterquam,  in 
exemplis  in  quibus,  propter  alicujus  causae  exci¬ 
tantis  applicationem,  in  speciem  acutam  morbus 
transiit,  quando  necessarium  remedium  fit,  qua¬ 
tenus  aegri  vires  tolerabunt. 


*  Vide  Pemberton  de  Viscerum  Morbis,  p.  43. 

E?netica> — in  hoc  morbo,  suas  laudes  habent, 
propterea  quod  actione  ab  illis  excitata,  per 
hepar  circuitus  augeri  existimatur  ;  emulgentur 
vasa,  et  obstructiones  recluduntur  ;  cui  causae 
etiam  attribui  solent  commoda,  quae  aegris  ex 
navigatione  derivantur  :  haud  verisimile  utcun¬ 
que  apparet,  circulationem  auctam,  et  motum 
violentum,  organo  jam  irritato  communicatum, 
plurimum  inservire  posse  :  et  debilitas  ventri¬ 
culi,  quae  usu  emeticorum  nimis  frequenti,  ne- 
cesse  est  inducatur,  non  poterit  quin  noceat. 

Vesicatoria , — his  morbis  ineuntibus,  quibus 
doloris  multum  et  inflammationis  adsunt,  et 
quibus  regimine  antiphlogistico  opus  est,  reme¬ 
dia  potentissima  sunt ;  sed  in  exemplis,  quibus 
lentis  passibus  vixque  percipiendis,  morbus  ad 
acmen  progressus  facit,  hepate  jam  indurato, 
parvi  momenti,  si  non  omnino  applicationes  su¬ 
pervacaneae  invenientur. 

Tonica ,  astringentia ,  et  amara , — etsi  in  multis 
ventriculi  morbis  salutaria,  in  iis  praecipue  e- 
brietate  inductis,  nequaquam  hujus  morbi  sta¬ 
dio  inflammatorio  aptantur,  ut  remedia ;  et  si 

inter  statum  hepatis  induratum  propinentur, 
nulli  usui  permanenti  inservient,  quamvis,  pro 
tempore,  quasdam  symptomata  levent.  In  mor¬ 
bis  biliosis,  magna  medicorum  laude  celebratur 
Leontodon  Taraxicum,  utpote  quod  tonicis  et 
eodem  tempore  dotibus  aperientibus  gaudet  ; 
ususque  ejus  in  hoc  morbo,  a  Doctore  Fem- 
bertonio,  in  tractatu  ejus  eximio,  de  visce¬ 
rum  affectionibus,  valde  celebratur.  Sic  scri¬ 
bit  :  cc  I  particularly  recommend  the  use  of  Ta- 
u  raxicum,  from  which  I  have  seen  the  most 
“  decided  advantage,  both  in  incipient  schirrus 
cc  of  the  liver,  and  also  in  several  chronie  de- 
“  rangements  of  the  stomach.”  Cinchona,  co- 
lomba,  anthemidis  nobilis  flores,  cum  fructu 
usurpentur,  morbo  ab  hepate  remoto,  ad  to¬ 
num  ventriculi,  et  systematis  energiam  resti¬ 
tuenda. 

Hydrargyrus  —  remedium  supremum  est, 
quod,  ut  specificum,  in  hepatitide  valere  puta¬ 
tur  ;  cuique  in  omni  forma  et  in  omni  stadio 
morbi  recursum  fuit,  etsi,  inter  auctores,  de 
tempore  et  modo  idoneis  ejus  administrandi, 
non  bene  convenit.  Ab  ipso  morbi  initio  in 

hepatitide  acuta  applicatus  fuit,  etsi  frequen¬ 
tius  usum  ejus,  sanguinis  missio,  catharsis,  cum 
universo  regimine  antiphlogistico,  praecedere  ju¬ 
bentur.  Submuriatem,  cuivis  alii  formae  ejus 
ut  plurimum  praetulerunt  medici  orientales  et 
occidentales.  Hoc  debetur  effectibus  felicibus, 
quos  in  harum  regionum  morbis  biliosis,  pro¬ 
ducere  bene  intelligitur ;  sed  cur  haec,  quibus¬ 
vis  aliis  medicamenti  formis  praeponatur,  non 
satis  video  ;  omnes  enim  ad  systema  afficien¬ 
dum  propinantur.  Unguentum  forsan  hepatis 
regioni  applicatum,  methodus  optima  est,  medi¬ 
camentum  exhibendi ;  frictio  enim,  alicui  usui, 
necesse  est  inserviat. 

Inflammationis  acutae  in  resolutionem  termi¬ 
natio,  partium  statu  sano  non  excipitur,  ut  Doc- 
tori  Saunders  apparet,  sed  transeundi  in  sta¬ 
tum  chronicum  proclivitas  remanet,  ideoque 
praecipue  laudat  hydrargyri  usum,  sub  hoc  tem¬ 
pore. 

Quod  ad  temporis  spatium,  usui  ejus  neces¬ 
sarium  in  morbi  exemplis  diversis,  diversum  e- 
rit.  In  affectionibus  lenibus,  si  os  afficiatur  vel 

levissime,  ad  terminationem  faustam  producen¬ 
dam,  aliquando  satis  erit.  Sed  in  exemplis  gra¬ 
vioribus,  unguento  tam  diu  uti  opus  sit,  donec 
bis,  ter  aut  saepius,  ptialismus  inducatur. 

Si  in  habitu  scrophuloso,  hepatitis  chronica 
occurrit,  frequenter  nocere  potius  quam  adju¬ 
vare  inserviet  hydrargyrus  :  ideoque  si  hujus¬ 
modi  exempla,  purgantibus,  aut  aliis  mediis, 
cedere  sese  victa  nesciunt,  curatio  imperfecta 
tentanda  sit ;  ita  ut  partem  affectam,  quantum 
fieri  potest,  doloris  immunem  reddamus,  et  eo 
modo,  morbi  progressum  ulteriorem  cohibea¬ 
mus.  Hoc  ut  absolvatur,  diaeta  nutriente,  re¬ 
gimine  blando,  et  opii  usu,  opus  erit. 

Si  pus  formari  inventum  fuit,  externeque 
spectet,  exitus  ejus,  ferro  quam  primum  accele¬ 
randus  est. 

Si  in  partem  aliquam  internam  irruperit,  trac¬ 
tatio  erit  ratione  situs  illius  partis.  Interea  tem¬ 
poris  autem,  aegri  vires,  diaeta  nutriente,  cincho- 
na,  vino  et  cardiacis  sustineantur  necesse  erit. 

Multa  alia  remedia  ad  hunc  morbum  curan¬ 
dum,  proposita  fuerunt ;  potestates  autem  eo¬ 
rum,  admodum  mediocres  sunt,  prae  horum  quae 
jam  recensuimus ;  ideoque,  hic  loci,  supervaca¬ 
neum  foret  virtutes  suas  enumerare. 

